**”Grădina Maicii Domnului”**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Grădina Maicii Domnului”

Oare noi ne vom trezi vreodată,

în țara asta ce pare-a tuturor

ce ne-a fost peste timp lăsată,

s-o îngrijim, cu dragoste, cu dor?

E prea târziu acum de ne-om trezi,

n-am știut să ne păstrăm averea

și ca să închidem ochii la hoții

ne-au cumpărat hienele tăcerea!

Noi plăti-vom scump prețul tăcerii,

că nu am vrut la vreme a-nțelege,

că noi nu suntem decât prizonierii

haitelor ce nu au nicio lege!

I-am tot ales pe-aceiași ordinari

ce ne-au furat ani și ani la rând,

iar ”Grădina” asta, fără grădinari

va deveni pârloagă în curând!